О Т Ч Е Т

ЗА ДЕЙНОСТТА НА НЧ „НИКОЛА ВАПЦАРОВ 1955” с. СВИДНЯ ЗА 2020г.

Народните читалища са първите и най-старите организирани структури на Гражданското общество в България. Те са уникални по своята граждански доброволни обединения, появили се далеч преди всички познати днес неправителствени организации, заемащи особено място в нашата история и имащи съществена роля за утвърждаване ценностите на гражданското общество у нас.

За НЧ „Никола Вапцаров 1955” периода 2019-2020 г. бе период на предизвикателства – да успеем да задържим постигнатото ново и качество на работа и да намерим ресурс и стимул да разширим обхвата на дейност и инициативи.

Онова, което нашите потребители на услуги и членове очакват от нас ,а именно: читалището да предлага условия за занимания на деца и ученици в учебни и творчески дейности; да обединява и приобщава хора в активна възраст за един по-активен социален живот; да инициира прояви, които вълнуват и провокират гражданите е оправдана точка във всяко начинание.

Благодаря на всички, които бяха част от нас – приятели, ползватели, поддръжници на читалището през отчетния период.

Благодаря на членовете на Настоятелството.

Дейността на НЧ „Никола Вапцаров 1955” с. Свидня се проявява в две насоки: художествена самодейност и библиотечна дейност.

* Художествена самодейност – към читалището съществува фолклорна формация – Женска певческа група за автентичен фолклор с ръководител Тодорка Недкова и Детска театрална трупа съвместно с ОУ „Отец Паисий” с. Свидня.

През 2020 г. Женската певческа група взе участие в събора на селото на Гергьовден и във филм на тв Българе за община Своге.

Детската театрална трупа участва в тържества, по повод различни празници – Патронния празник на ОУ „Отец Паисий”, Честване годишнината от обесването на Апостола на Свободата, посрещане на Баба Марта и изложба на мартеници, Националния празник на България 3-ти март, Седмица на детската книга, Деня на Славянската писменост 24-ти май, лазарки на Лазаровден, 1-ви юни Деня на детето, Откриване на учебната година, и други.

Благодарим на нашите малки и големи участници за тяхната всеотдайност и желанието им да работят за запазване българските традиции и духа на читалището.

* Читалището взе участие и в Традиционния туристически поход и събор „По стъпките на Вазов“ в с. Лесковдол с автентични предмети от бита, откъдето си тръгна с почетна грамота.
* Библиотечна дейност – библиотеката в момента разполага с 10 412 библиотечни единици. Имаме записани 135 читатели, повечето от които са редовни в заемането и връщането на книги.

Настоятелството на читалището оценява високо подкрепата на всички, без чието спомоществователство трудно бихме реализирали изпълнението на различни дейности.

Желанието на читалището ни е в бъдеще да се работи за сплотяване на населението, да се превърне в действителен и притегателен център за жителите и гостите на селото, а това не може да стане без прякото участие на всички ни с идеи и усилия.

Изготвил:…………………..

/Б.Симеонова/